Soetedjo (militer)

Soetedjo (lahèr 23 Juli 1937) panèka purnawirawan perwira tèngghi Tentara Nasional Inḍonèsia Angkatan Darat sè perna ḍhâḍḍhi Bâkkèl Katowa Dèwan Perwakilan Rakyat bân Majelis Permusyawaratan Rakyat Rèpublik Inḍonesia ḍâri taon 1992 sampè' 1997. Soetedjo jhughân perna ḍhâḍḍhi Panglima Komando Daèra Militèr XIV/Hasanuddin è taon 1983 sampè' èpajhâu è taon 1985, bân Panglima Komando Tempur II/Kostrad è taon 1982 sampè' 1983.

 Kaoḍi'ân asalla bân Panḍhiḍhighân 
Soetedjo èlahèraghi tangghâl 23 Juli 1937 è Cilacap, è bâkto Penjhâjhâ'ân Hindia Belândhâ. È taon 1958, abâ'na marè sakola menengnga attas è SMA B Cilacap. Abâ'na lajhu nerrosaghi sakolana ḍâ' Akademi Militer Nasional (AMN) bân akhèrra lolos è taon 1961, abâ'na ètoghassaghi è kacabangan infanteri.

 Lakona è militèr 
Ta' abit samarèna èlantik, Soetedjo sè apangkat lètnan ḍuwâ' kodhu nuro’ Sakola Para è Batujajar sampè’ marè è taon 1962. Kennengngan panyèbhârânna sè ḍâ’-aḍâ’ ḍâḍḍhi prajurit iya arèya è Batalyon Infanteri 131 sè bâḍâ è Payakumbuh ḍâḍḍhi komandan plèton sampè’ kompi ḍâri taon 1962 sampè’ 1964. Abâ'na abâli polè ḍâ’ Batujajar kaangghuy Sakola Komando è taon 1964. Ḍâri taon 1964 sampè’ 1965, Soetedjo nuro’ abhânto è Operasi Kilat è Sulawèsi Lao' èbâbâna komando M. Jusuf kaangghuy anabâng Kahar Muzakkar, pèmpènan Darul Islam/Tentara Islam Indonesia (DI/TII) è ka'disaa.

Molaè 1965 Soetedjo lebbi bânnya' ètoghassaghi è Resimen Para Komando Angkatan Darat (RPKAD). Abâ'na ḍhâḍḍhi komandan kompi è Batalyon 2/RPKAD, Magelang sampè' taon 1967. È dâlem bâkto jiyâ, abâ'na nuro' Kursus Perwira Lanjudhân Sèttong bân nuro' dâlem operasi matade' Geraghân 30 Sèptèmber è Jhâbâ Tengnga è taon 1966. Abâ'na perna ètoghassaghi ḍâ' Jakarta ḍhâḍḍhi komandan detasemen sabellunna akhèrra è taon 1968 abâ'na ḍhâḍḍhi komandan plèton è Batalyon Latèyan Komando Pusat Pandhidhighân Pasukan Khosos (Yon Latko Pusdik Passus) è Batujajar, pas ajhabat dhâddhi Asistèn Panalètèyan bânn Pangembangân Posat Panḍhiḍhighân Pasukân Khosos (Aslitbang Pusdik Passus) ḍâri taon 1968 sampè' 1971. È taon 1968, abâ'na perna ḍâ' Kalimantan Bârâ' kaangghuy ngalampa'aghi operasi alabân Pasukan Gerilya Rakyat Sarawak (PGRS) bân nuro' Kursus Lanjutan Perwira (Suslapa) è taon 1970.

 Tandhâ kahormadhân 
Inḍonèsia:

 Bintang Mahaputera Adipradana
 Bintang Dharma
 Bintang Kartika Eka Paksi Pratama
 Bintang Kartika Eka Paksi Nararya
 Satyalancana Kesetiaan XXIV Taon
 Satyalancana Dwidya Sistha
 Satyalancana Kesetiaan XVI Taon
 Satyalancana Kesetiaan VIII Taon
 Satyalancana Seroja
 Satyalancana G.O.M VIII
 Satyalancana Penegak
 Satyalancana G.O.M IV

 Sombher